
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      24.09.2014   

Nr. 4c-2/437/2014









  Plx.374/2014
BIROULUI  PERMANENT

AL

CAMEREI  DEPUTAŢILOR

    
     Vă înaintăm, alăturat, raportul asupra propunerii legislative pentru modificarea art.I din Ordonanţa de urgenţă a Guvernului nr.102/2013 pentru modificarea şi completarea Legii nr.571/2003 privind Codul fiscal şi reglementarea unor măsuri financiar-fiscale, trimisă spre dezbatere în fond cu adresa nr. PLx.374 din 2 septembrie 2014, înregistrat la Comisie sub nr. 4c-2/437 din 3 septembrie 2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Viorel ŞTEFAN

Comisia pentru Buget,

Finanţe şi Bănci

Plx.374/2014
RAPORT
asupra propunerii legislative pentru modificarea art.I din Ordonanţa de urgenţă a Guvernului nr.102/2013 pentru modificarea şi completarea Legii nr.571/2003 privind codul fiscal şi reglementarea unor măsuri financiar-fiscale
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată spre dezbatere în fond cu propunerea legislativă pentru modificarea art.I din Ordonanţa de urgenţă a Guvernului nr.102/2013 pentru modificarea şi completarea Legii nr.571/2003 privind codul fiscal şi reglementarea unor măsuri financiar-fiscale,  trimisă spre dezbatere în fond cu adresa nr. PLx.374 din 2 septembrie 2014, înregistrat la Comisie sub nr. 4c-2/437 din 3 septembrie 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    Consiliul Legislativ, prin avizul nr. 401 din 14 aprilie 2014, a avizat favorabil iniţiativa legislativă. 
    Iniţiativa legislativă supusă dezbaterii are ca obiect de reglementare modificarea şi completarea OUG nr.102/2013 în sensul abrogării punctelor 59-62 ale art. I, care reglementează nivelul accizelor pentru benzina cu plumb, benzina fără plumb, motorina şi petrolul lampant.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 23 septembrie 2014.
Din totalul de 35 de membri ai Comisiei pentru buget, finanţe şi bănci au fost prezenţi la dezbateri  31 deputaţi.
În raport cu obiectul şi conţinutul său, iniţiativa legislativă face parte din categoria legilor ordinare.
La dezbaterea acestei iniţiative legislative a fost prezent, în calitate de invitat, domnul Dan Manolescu, secretar de stat în cadrul Ministerului Finanţelor Publice.
    
     În urma examinării iniţiativei legislative şi a opiniilor exprimate, membrii Comisiei, cu majoritatea deputaţilor prezenţi la dezbatere, propun plenului Camerei Deputaţilor respingerea iniţiativei legislative din următoarele considerente:


- prin Ordonanţa de urgenţă a Guvernului nr.14/2014, pentru completarea art.176 din Legea nr.571/2003 privind Codul fiscal, a fost deja prevăzut un nivel de accize diferenţiate pentru sectoarele transporturilor de mărfuri şi de persoane, exclusiv transportul public de călători, cu parcurgerea procedurilor specifice în domeniul ajutorului de stat.



      
- propunerea iniţiatorilor de diminuare a veniturilor bugetului de stat, fără indicarea unei alte surse de finanţare, este contrară prevederilor Legea nr.500/2002 privind finanţele publice.

